Boek: Dwarsklap - Maroela Media
Deur Piet Matipa
"Ek verstaan nie hoekom mense verbaas is dat ek 'n verhouding met Afrikaans het nie. 'Jy praat mooi Afrikaans.' Hy behoort tog nie aan 'n groepering mense nie. Hy behoort aan wie hom praat. Taal is niemand s'n nie. Dit is almal s'n. Almal is eienaars van die taal. Taal het nie kleur nie; al praat swart mense Zulu, het hulle nie eienaarskap van die taal nie. 'n Wit mens of bruin mens kan dit sy eie maak. Afrikaans was nog nooit 'n taal van die onderdrukker nie. Dit was nog altyd 'n taal vir almal; dit is net jammer die onderdrukker het dit gebruik. Lank leef Afrikaans …"
Piet Matipa is jonk, swart en Afrikaans. Sy rubrieke in Beeld is baie gewild omdat dit aan 'n sonderlinge lewensuitkyk uitdrukking gee. Hy praat vanuit 'n perspektief wat jy nie sommer in Suid-Afrika kry nie. Sy siening van die wêreld is gevorm deur interessante bestemmings waar sy lewenspad aangedoen het. As skolier aan Hoërskool Waterkloof en student aan die Pukke het Piet uitgeblink. Sy skryftande is geslyp as joernalis in Beeld se misdaadkantoor en as sepieskrywer vir 7de Laan, waar hy steeds werksaam is. Nie sleg vir iemand wat in 'n kinderhuis grootgeword het nie!
Piet Matipa is 'n bekroonde rubriekskrywer wat onder meer 'n ATKV-mediaveertjie gewen het, asook 'n Standard Bank Sikuvile-toekenning as beste jongjoernalis in 2014. Hy was vir drie jaar 'n misdaadverslaggewer by Beeld en is tans 'n draaiboekskrywer vir 7de Laan.
Koop die boek by Graffiti Boeke vir slegs R192-00*
[Boek] Boereverneukers – Afrikaanse swendelaars, swierbolle en swerkaters
Ben Esterhuizen · 2 jare gelede
Bakgat, Piet…. Bly om hierdie werk van jou te sien…
Mooi man Piet ! :)
Ja Piet. Wonderful. Ek deel graag die volgende; so paar jaar terug stap 'n Zoeloe in my kantoor in. Hy is 'n Mediese dokter. Hy sê vir my day hy , behalwe die Zoeloe taal ook Swazi goed kan praat en lees, so ook Engels, maar hoegenaamd nie Afrikaans kan lees of praat nie. Afrikaans het mooi woorde wat nie vertaal kan word nie, soos "gatvol"!!!